*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*254. számú előterjesztés*

Bátaszék Város Önkormányzat Képviselő-testületének 2022. december 14-én

16 órakor megtartandó ülésére

2023. évi felsőoktatási tanulmányi ösztöndíj program folytatásához szükséges pénzügyi fedezet biztosítása

|  |
| --- |
| **Előterjesztő:** dr. Bozsolik Róbert polgármester  **Készítette** : dr. Firle-Paksi Anna aljegyző  Diószeginé Halász Orsolya ügyintéző    **Törvényességi ellenőrzést végezte:** Kondriczné dr. Varga Erzsébet jegyző  **Tárgyalja:**  KOIS Bizottság 2022.12.12  PG Bizottság 2022.12.13. |

**Tisztelt Képviselő- testület!**

Az önkormányzat **új ösztöndíj programot alapított** 2022. évtől a városban állandó lakóhellyel és **kiváló tanulmányi eredménnyel rendelkező, magyar felsőoktatásban tanuló fiatalok részére**, mindezt a Bursa Hungarica felsőoktatási ösztöndíjpályázat (szociális rászorultság alapján biztosít segítséget) mellett megvalósítva. Az új ösztöndíj mértéke eltérő, befolyásolja, a tanulmányi eredmény továbbá, hogy főiskolai vagy egyetemi hallgató a kérelmező.

Az ösztöndíjprogram 2021/2022-es tanév I. lezárt tanulmányi félévvel kezdődött, melyre kiemelkedően sok pályázat – szám szerint 28 – érkezett, ehhez 2.000.000,-Ft támogatási összeget kellett hozzárendelnünk.A 2022/2023 tanév őszi félévéhez 19 pályázat érkezett, melyhez 1.275.000.-ft támogatási összeg kellett, hogy a rendeletben meghatározott ösztöndíjak folyósításra kerülhessenek.

**A 2022. évi költségvetésben az ösztöndíjak kifizetéséhez összesen 3.275.000,- Ft összeget biztosítottunk** (az eredeti előirányzat 1,5 millió forint volt, amit már az első félévben módosítanunk kellett, mert a pályázók száma nagyban felülmúlta várakozásainkat).

A település fejlődéséhez szükséges, hogy a fiatalok minél magasabb szintű képzésben részesüljenek, és ezt a megszerzett tudást lehetőség szerint szülővárosukban kamatoztassák, ezért javasoljuk, hogy az új felsőoktatási, tanulmányi ösztöndíj programot folytassa Bátaszék Város Önkormányzata.

Valószínűsíthető, hogy az ösztöndíjprogramra 2023-ban is hasonló számban jelentkeznek majd a hallgatók, így a T. Képviselő-testületnek szükséges lenne meghatározni az ösztöndíj kifizetésére elkülönített, a teljes évre összesen 3.500.000,- forint keretösszeget.

Mivel a pályázatok benyújtásának határideje 2023. február 8., és a megítélt ösztöndíj első utalásának határideje 2022. március 10. napja így javasoljuk a Képviselő-testületnek a keretösszeg biztosítását az önkormányzat 2023. évi költségvetésében.

**Határozati javaslat:**

**Felsőoktatási tanulmányi ösztöndíj programhoz kapcsolódó önkormányzati forrás biztosítására**

Bátaszék Város Önkormányzatának Képviselő-testülete a tehetséges és kiváló tanulmányi eredménnyel rendelkező, magyar felsőoktatásban tanuló, bátaszéki fiatalok részére a tanulmányaik ideje alatt felmerülő költségeik enyhítése céljából alapított felsőoktatási tanulmányi ösztöndíj program következő évi sikeres lebonyolítása érdekében, 3.500.000,-Ft keretösszeget biztosít az önkormányzat 2023. évi költségvetésében.

Határidő: 2022. december 20.

Felelős: Kondriczné dr. Varga Erzsébet jegyző

(a határozat megküldéséért)

Határozatról értesül: BKÖH pénzügyi iroda,

BKÖH hatósági iroda,

irattár